**Priedas**

**Kompetencijomis grįsto 6 ir 9 klasių literatūrinio ugdymo modelio projektas**

**Lietuvių kalbos ir literatūros pamokose ugdomų kompetencijų matrica**

|  |  |  |  |  |  |  |
| --- | --- | --- | --- | --- | --- | --- |
| **KOMPETENCIJA** | **PAŽINIMO KOMPETENCIJA** | **KOMUNIKAVIMO KOMPETENCIJA** | **PILIETINĖ KOMPETENCIJA** | **SOCIOEMOCINĖ KOMPETENCIJA** | **KULTŪRINĖ KOMPETENCIJA** | **KŪRYBIŠKUMO KOMPETENCIJA** |
| **MOKINIO VEIKLA PER LITERATŪROS PAMOKAS 6 kl.\*** | Mokiniai mokosi naudotis šaltiniais reikalingos medžiagos (grožinės literatūros tekstų, multimodalinių tekstų ir tekstų apie juos) paieškai. | Mokiniai tobulina skaitymo ir analizės gebėjimus, mokydamiesi atskirti įvairias tekstų rūšis pagal skiriamuosius požymius (kompozicija, vaizdų išdėstymo vizualiuosiuose tesktuose ir pan.). | Mokiniai analizuoja literatūros kūrinių turinį, identifikuoja problemas ir idėjas. | Mokiniai mokosi glaustai analizuoti perskaitytą tekstą, išskirdami svarbiausius teksto psichologinius ir vertybinius aspektus, bei sieti tekstus su asmenine patirtimi. | Mokiniai skaito pasaulio ir Lietuvos vaikų ir jaunimo literatūros klasikos tekstus bei juos interpretuoja, tyrinėja ir tarpusavyje lygina įvairių kultūrų pasakojimus. | Pasitelkę skaitomų tekstų modelius, mokiniai mokosi kurti literatūrinius, samprotavimo, multimodalinius tekstus (dramos, prozos ir poezijos). |
| **MOKINIO VEIKLA PER LITERATŪROS PAMOKAS 9 kl.** | Ieškodami reikalingos medžiagos (grožinės literatūros tekstų, multimodalinių tekstų ir tekstų apie juos), mokiniai mokosi adekvačiai atsirinkti ir remtis informacijos šaltiniais. | Mokiniai mokosi analizuoti, interpretuoti ir kritiškai vertinti poezijos, prozos, dramaturgijos, eseistikos ir publicistikos tekstus ar jų fragmentus, multimodalinius tekstus, išryškindami temas, problemas, retorines figūras, teksto raišką, mokosi argumentuotai išsakyti nuomonę apie tekstų turinį ir formą. | Mokiniai mokosi literatūros kūrinį suvokti istoriniuose ir socialiniuose kontekstuose, sieti teksto temas ir problemas su tam tikro laikotarpio visuomenėje vykstančiais procesais. | Mokosi analizuoti kūrinį kreipdami dėmesį į tekste perteikiamus estetinius ir vertybinius įsitikinimus, gilinasi į sudėtingesnius veikėjų psichologinius portretus, reflektuoja savo pačių skaitymo patirtis. | Mokiniai skaito ir susipažįsta su Lietuvos bei pasaulio jaunimo literatūros ir akademinio kanono tekstais, sužino apie skirtingų kultūros epochų tekstų panašumus ir skirtumus, literatūrinių ir kultūrinių judėjimų bruožus, temų ir raiškos būdų istorinę kaitą. | Mokiniai rašo grožinius, samprotavimo ir multimodalinius tekstus aktualia tema savitu stiliumi ar pastišo principu, juos vertina. |
| **BENDRĄJĄ KOMPETENCIJĄ RODANTIS REZULTATAS\*\*** | Kelia hipotezes ir remdamiesi šaltiniais jas pagrindžia arba atmeta. | Analizuoja įvairaus pobūdžio tekstus ir kitus kultūros reiškinius, jų pagrindu kuria argumentus, juos naudoja diskusijose. | Paaiškina visuomeninių problemų aktualumą asmeninėje ir socialinėje tikrovėje, vertina jų svarbą. | Atpažįsta ir įvardija savo emocinį santykį su tikrovės objektais, kitų žmonių jausmus. | Atpažįsta įvairius kultūrinius kontekstus, suvokia ir paaiškina jų reikšmę žmogaus ir bendruomenės tapatybei. | Randa savitus kūrybinius teksto rašymo būdus. |

\* Tai dalykinės veiklos, kurios atliekamos per literatūros pamokas. Jos padeda išugdyti kompetencijas, kurių mokiniams reikės gyvenime. Dalykas nėra savaiminis tikslas, jis yra įrankis toms kompetencijoms ugdyti.

\*\* Tai yra matrica, nurodanti aukščiausio lygio pasiekimus. Atsižvelgiant į vaikų amžiaus tarpsnį, parenkamas atitinkamas turinys ir atitinkamos užduotys. Pvz., pažinimo kompetencijai ugdyti 5 kl. mokiniams užtenka išsikelti hipotezę, kad vienas ar kitas veikėjas neigiamas, ir skirtingais modalumais išreikštomis detalėmis tą įrodyti; vyresni mokiniai jau kelia aukštesnio lygio hipotezes (pvz., kad pasakotojas yra šališkas; kad pasakotojo ir veikėjų vertybinė sistema nesutampa ir pan.).

**6 klasė**

**Mokymo metodai ir būdai**

Skaitymo įgūdžių tobulinimas: mokymasis garsiai skaityti priešais auditoriją savo paties ir/ar kito autoriaus parašytą tekstą.

Mokymasis įsiminti ir deklamuoti eilėraščius.

Skaitymas vaidmenimis, vaidyba (gestai, mimika).

Teksto suvokimas: aiškintis nesuprantamus žodžius, ieškoti tam tikrų teksto vietų, pasibraukti, atsakyti į klausimus apie tekstą, bandyti atpasakoti tekstą išskiriant svarbiausius aspektus.

Lankymasis fizinėse ir elektroninėse bibliotekose ir knygynuose (knygų paieškos principai, bibliotekų kaip skaitymo ir literatūrinių susitikimų erdvės pristatymas).

Praktinis knygos kūrimo (rašymas, redagavimas, iliustravimas, reklamavimas, recenzavimas) pažinimas; lankymasis leidyklose, spaustuvėse arba specialistų dalyvavimas pamokose.

Literatūros klasikos ekranizacija (peržiūra, aptarimas, bandymas atskiras scenas režisuoti, vaidinti, filmuoti patiems).

Šaltinių paieška, atranka ir naudojimas.

„Knygų klubas“: mokymasis reikšti argumentuotą nuomonę apie perskaitytą tekstą.

**Skaitomų tekstų rūšys**

Smulkioji proza: folklorinės ir literatūrinės pasakos bei sakmės, apsakymai (gebėjimas atpasakoti siužetą)

Amžiaus grupei tinkami eilėraščiai

Nuotykių romanas, detektyvas

Publicistika ir eseistika

Komiksai ir kiti vizualieji tekstai

**Rekomenduojami skaitiniai**

Anušauskaitė, Miglė, Jord, Gerda, „10 litų“

Babbitt, Natalie, „Amžinieji Takiai“

Brubaker Bradley, Kimberly, „Karas, išgelbėjęs mano gyvenimą“

Bürger, Gottfried August, „Barono Miunhauzeno nuotykiai“

Carroll, Lewis, „Alisa Veidrodžio karalystėje ir ką ji ten rado“

Craft, Jerry, „Naujokas“

DiCamillo, Kate, „Tigro šuolis“

Donnelly, Elfie, „Sudie, seneli, ištariau aš tyliai“

Dovydėnas, Liudas, „Jaujos pasakos“

Edge, Christopher, „Kiti Albio Braito pasauliai“

Ende, Michael, „Begalinė istorija“

Erlickas, Juozas, „Bobutė iš Paryžiaus“, „Bilietas iš dangaus, arba Jono Grigo kelionė greituoju traukiniu“

Gripe, Maria, „Nepaprasta Agnesės Sesilijos istorija“

Hauff, Wilhelm, „Pasakos“

Janosch, „Brolių Grimų pasakos kitaip“

Jautakė, Ona, „Kai aš buvau Kleo“

„Kaip atsirado žemė“ (Lietuvių etiologinės sakmės)

Kukulas, Valdas, „Vėjo birbynė“

Lagerlöf, Selma, „Stebuklingosios Nilso kelionės“

Leonard, M. G., „Vabalų berniukas“

Lindgren, Astrid, „Broliai Liūtaširdžiai“

Lindgren, Astrid, „Ronja plėšiko duktė“

Liobytė, Aldona, „Pasaka apie narsią Vilniaus mergaitę ir galvažudį Žaliabarzdį“

London, Jack, „Baltoji Iltis“

Lowry, Lois, „Suskaičiuotos žvaigždės“

de Mari, Silvana, „Paskutinis elfas“

Marčėnas, Aidas, „Žmogaus žvaigždė“

Marshall, Alan, „Aš moku šokinėti per balas“

Masini, Beatrice, „Miško vaikai“

Morkūnas, Gendrutis, „Grįžimo istorija“

Mowat, Farley, „Šuo, kuris nenorėjo būti šunimi“

Nöstlinger, Christine, „Pirmadienį viskas kitaip“

Ohlsson, Kristina, „Stiklo vaikai“

Palacio, R. J., „Stebuklas“

Palčinskaitė, Violeta, „Muzika troliui“

Park, Barbara, „Čia buvo Mikas Hartas“

Paterson, Katherine, „Tiltas į Terabitiją“

Paulsen, Gary, „Brajano kirvis“

Poznanski, Ursula, „Erebas“

Pratchett, Terry, „Mažieji laisvūnai“

Saja, Kazys, „Gvidono apsiaustas“

Skomantas, „Jundos lemtis“

Skučaitė, Ramutė, „Tai priimkit, kas priklauso“

Stead, Rebecca, „Kai surasi mane“

Stevenson, Robert Louis, „Lobių sala“

„Sužeistas vėjas“ (Lietuvių liaudies mitologinės sakmės)

Tarasenka, Petras, „Pabėgimas“

Twain, Mark, „Heklberio Fino nuotykiai“

Vainilaitis, Martynas, „Sidabrinė kultuvėlė“

Vaitkevičiūtė, Daiva, „Marius Pietaris ir Burtų knyga“

Vaitkevičiūtė, Daiva, „Trise prieš mafiją“

Verne, Jules, „Aplink Žemę per 80 dienų“

Wells, Herbert George, „Nematomas žmogus“

Wilde, Oscar, „Laimingasis princas ir kitos pasakos“

Wilson, Jacqueline, „Vidurnaktis“

Žilinskas, Justinas, „Kaukas Gugis ir kerų karas“.

**Moduliai**

Skaitymo suvokimo gilinimas: pasirinktos knygos iliustracijų kūrimas (integruota su dailės pamokomis).

Kūrybinis rašymas: trumpų grožinių ir publicistinių, multimodalinių tekstų kūrimas.

**9 klasė**

**Mokymo metodai ir būdai**

Tekstų analizės įgūdžių gilinimas: teksto atpasakojimas, svarbiausių aspektų išskyrimas, turinio ir formos ypatumų aptarimas, kreipiant dėmesį į literatūrinės kalbos vartojimą, retorinių figūrų funkcijas.

Susipažinimas su pagrindinėmis lietuvių literatūros kanono figūromis, kultūros epochomis ir meno kryptimis.

Savarankiška informacijos paieška ir atranka įvairiose šaltinių grupėse. Mokymasis atskirti patikimą informaciją nuo nepatikimos, manipuliacinių technikų (paslėptos reklamos, propagandos, patyčių) atpažinimas.

Apsilankymas teatro spektaklyje, jo aptarimas, spektaklio recenzija.

Vizualios analizės (iliustruojant, animuojant, kuriant koliažus).

Dokumentinių tekstų, jų skaitymo ir interpretavimo specifika. Laiško, autobiografijos rašymas.

**Tekstų rūšys**

Poezija: meilės lyrika

Drama

Romanas, smulkioji proza

(Ego)dokumentika: (auto)biografija, dienoraštis, laiškas

Multimodaliniai tekstai (dainuojamoji poezija, audiovizualiniai projektai, muzikos klipai).

**Rekomenduojami skaitiniai**

Baranauskas, Antanas, „Anykščių šilelis“

Binkis, Kazys, „Utos“

Donelaitis, Kristijonas, „Metai“ (ištraukos)

Frank, Anne, „Dienoraštis“

Grinkevičiūtė, Dalia, „Atsiminimai“ arba „Lietuviai prie Laptevų jūros“

Hemingway, Ernest, „Senis ir jūra“

Klasikinis haiku (pasirinktos eilės iš rinkinių „Drugelis sniege“, „Septintasis mėnulis“, „Senovės Rytų poezija“)

Lee, Harper, „Nežudyk strazdo giesmininko“

Maironis, „Pavasario balsai“ (pasirinkti eilėraščiai)

Mačernis, Vytautas, „Sonetai“ (pasirinkti eilėraščiai)

de Maupassant, Guy, pasirinkta novelė iš rinkinių „Mėnesiena“, „Orla ir kitos novelės“, „Novelės“, „Nenaudingas grožis“, „Alyvų laukas“ ir kt.

Nėris, Salomėja, „Diemedžiu žydėsiu“ (pasirinkti eilėraščiai)

Remarque, Erich Maria, „Vakarų fronte nieko naujo“

Shakespeare, William, „Romeo ir Džiuljeta“

Šaltenis, Saulius, apysaka „Riešutų duona“ arba apsakymai „Amžinai žaliuojantis klevas“, „Atminimo cukrus“ pasirinktinai

Šeinius, Ignas, „Kuprelis“

Alexie, Sherman, „Absoliučiai tikras pusės etato indėno dienoraštis“

Bach, Richard, „Džonatanas Livingstonas Žuvėdra“

Bowler, Tim, „Upės sūnus“

Bubnys, Vytautas, „Arberonas“

Burgess, Melvin, „Heroinas“

Creech, Sharon, „Du mėnesiai kelio“

Dirgėla, Dainius, „Stebėto jo užrašai“

Forester, C. S., „Mičmanas Hornbloueris“

Grajauskas, Gintaras, „Kaulinė dūdelė“

Haddon, Mark, „Tas keistas nutikimas šuniui naktį“

Ivanauskaitė, Jurga, „Pakalnučių metai“

Jord, Gerda, „Gertrūda. Grafinis Y kartos dienoraštis“

Juknaitė, Vanda, „Išsiduosi. Balsu“

Krug, Nora, „Heimat“

Kunčinas, Jurgis, „Baltųjų sūrių naktis“

Lowry, Lois, „Mėlyna sruoga“

Opolskaitė, Daina, „Ir vienąkart, Riči“

Riggs, Ransom, „Ypatingų vaikų namai“

Salinger, Jerome, „Rugiuose prie bedugnės“

Shelley, Mary, „Frankenšteinas“

Stevenson, Robert Louis, „Nepaprasta daktaro Džekilo ir misterio Haido istorija“

Stocker, Bram, „Drakula“

Širvys, Paulius, „Ilgesys – tai giesmė“

Tolkien, J. R. R., „Žiedų valdovas“

Vallik, Aidi, „Kaip laikaisi, Ana?“

Varslauskaitė, Laura, „Mano didelis mažas Aš“

Voynich, Ethel Lilian, „Gylys“.

**Moduliai**

Mokyklinis teatras: sceninė kalba, sceniniai etiudai, pasirinktos pjesės pastatymas. Galima prijungti scenografiją ir kostiumų kūrimą – integruota su dailės ir technologijų pamokomis).

Dainų tekstai: dainuojamosios poezijos ir kitų šiuolaikinių muzikos žanrų teksto ir melodijos sąveikos analizė; individuali arba grupinė kūryba (integruota su muzika), poezijos slemas.

Mažoji vertėjų akademija: trumpų, nesudėtingų tekstų (ištraukų) vertimo pratybos (integruota su užsienio k.).